इन्द्रबहादुर राई बित्नुभयो । रूपेशजीको लेखले पुरानो घटनाको सम्झना गराएकाले अनुभवलाई अनुभूतिमा ताजा बनाएको मात्र हुँ । रूपेशको टिप्पणी ‘इबरा, बहस र साहित्यमा सम्भावनाको प्रश्न ' खरो मात्र नभएर चुनौतीपूर्ण पनि छ । नयाँ पुस्ताका ऊर्जावान सर्जकहरूको एउटा मोर्चा युवा समालोचकहरूको वरिपरि छ भन्ने पनि मेरो बुझाइ हो । ‘सिर्जना र दृष्टि’ मार्फत रूपेशले समकालीन भारतीय समालोचना, त्यसमा पनि मार्क्सवादी समालोचनाका युवा कमान्डर हुनुको परिचय दिएका छन् । तर इन्द्रबहादुर राईमा बाँचेको प्रतिमोर्चा भने यतिखेर खालीखाली, शून्यशून्य देख्छु म । यसको पीडा अवश्य पनि भएको हुनुपर्छ ।
